CELEX: 22016D2179
Language: mt
Date: 2015-06-11 00:00:00
Title: Deċiżjoni tal-Kumitat Konġunt taż-ŻEE Nru 144/2015 tal-11 ta' Ġunju 2015 li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim ŻEE [2016/2179]

15.12.2016   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 341/32
               
            DEĊIŻJONI TAL-KUMITAT KONĠUNT TAŻ-ŻEE
      Nru 144/2015
      tal-11 ta' Ġunju 2015
      li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim ŻEE [2016/2179]
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b'mod partikolari l-Artikolu 98 tiegħu,
      Billi:
      
                  (1)
               
               
                  Ir-Regolament tal-Kummissjoni (KEE) Nru 1593/93 (1), li huwa inkorporat fil-Ftehim ŻEE, skada fl-1 ta' Mejju 1995, u konsegwentement ir-referenza għalih għandha titħassar mill-Ftehim ŻEE.
               
            
                  (2)
               
               
                  Ir-Regolament tal-Kummissjoni (KE) Nru 372/2007 (2), li huwa inkorporat fil-Ftehim ŻEE, skada fit-30 ta' April 2009, u konsegwentement ir-referenza għalih għandha titħassar mill-Ftehim ŻEE.
               
            
                  (3)
               
               
                  Id-Direttiva tal-Kunsill 73/241/KEE (3) ġiet revokata permezz tad-Direttiva 2000/36/KE tal-Parlament Ewropew u tal-Kunsill (4), li huma t-tnejn inkorporati fil-Ftehim ŻEE, u konsegwentament ir-referenza għad-Direttiva tal-Kunsill 73/241/KEE għandha titħassar mill-Ftehim ŻEE.
               
            
                  (4)
               
               
                  Id-Direttiva tal-Parlament Ewropew u tal-Kunsill 94/36/KE (5) ġiet revokata permezz tar-Regolament (KE) Nru 1333/2008 tal-Parlament Ewropew u tal-Kunsill (6), li huma t-tnejn inkorporati fil-Ftehim ŻEE, u konsegwentament ir-referenza għad-Direttiva tal-Kunsill 94/36/KE għandha titħassar mill-Ftehim ŻEE.
               
            
                  (5)
               
               
                  Id-Direttiva tal-Parlament Ewropew u tal-Kunsill Nru 95/2/KE (7) ġiet revokata permezz tar-Regolament (KE) Nru 1333/2008, li huma t-tnejn inkorporati fil-Ftehim ŻEE, u konsegwentament ir-referenza għad-Direttiva tal-Kunsill 95/2/KE għandha titħassar mill-Ftehim ŻEE.
               
            
                  (6)
               
               
                  Id-Direttiva tal-Kummissjoni 2001/54/KE (8), li hija inkorporata fil-Ftehim ŻEE, skadiet fis-16 ta' Lulju 2001, u konsegwentement ir-referenza għaliha għandha titħassar mill-Ftehim ŻEE.
               
            
                  (7)
               
               
                  Id-Deċiżjoni tal-Kummissjoni 2002/16/KE (9) ġiet revokata mir-Regolament tal-Kummissjoni (KE) Nru 1845/2005 (10), li huma t-tnejn inkorporati fil-Ftehim ŻEE, u konsegwentement ir-referenza għaliha għandha titħassar mill-Ftehim ŻEE.
               
            
                  (8)
               
               
                  Id-Deċiżjoni tal-Kunsill 2006/478/KE (11), li hija inkorporata fil-Ftehim ŻEE, skadiet fit-30 ta' Ġunju 2010, u konsegwentement ir-referenza għaliha għandha titħassar mill-Ftehim ŻEE.
               
            
                  (9)
               
               
                  Id-Deċiżjoni tal-Kunsill 2008/486/KE (12), li hija inkorporata fil-Ftehim ŻEE, skadiet fit-30 ta' Ġunju 2012, u konsegwentement ir-referenza għaliha għandha titħassar mill-Ftehim ŻEE.
               
            
                  (10)
               
               
                  Din id-Deċiżjoni tikkonċerna l-leġiżlazzjoni marbuta mal-prodotti tal-ikel. Il-leġiżlazzjoni dwar il-prodotti tal-ikel ma tapplikax għal-Liechtenstein sakemm l-applikazzjoni tal-Ftehim bejn il-Komunità Ewropea u l-Konfederazzjoni Żvizzera dwar il-kummerċ ta' prodotti agrikoli tkun estiża għal-Liechtenstein, kif speċifikat fl-introduzzjoni tal-Kapitolu XII tal-Anness II tal-Ftehim ŻEE. Għaldaqstant, din id-Deċiżjoni ma tapplikax għal-Liechtenstein.
               
            
                  (11)
               
               
                  Għalhekk, l-Anness II tal-Ftehim ŻEE għandu jiġi emendat skont dan,
               
            ADOTTA DIN ID-DEĊIŻJONI:
      Artikolu 1
      It-test tal-punti 54 l (ir-Regolament tal-Kummissjoni (KEE) Nru 1593/93), 54z (id-Direttiva tal-Parlament Ewropew u tal-Kunsill 94/35/KE), 54za (id-Direttiva tal-Parlament Ewropew u tal-Kunsill 94/36/KE), 54zb (id-Direttiva tal-Parlament Ewropew u tal-Kunsill 95/2/KE), 54zm (id-Direttiva tal-Kummissjoni 2001/54/KE), 54zt (id-Direttiva tal-Kummissjoni 2002/16/KE), 54zzzg (id-Deċiżjoni tal-Kunsill 2006/478/KE), 54zzzr (ir-Regolament tal-Kummissjoni (KE) Nru 372/2007) u 54zzzzn (id-Deċiżjoni tal-Kunsill 2008/486/KE) tal-Kapitolu XII tal-Anness II tal-Ftehim ŻEE jitħassar.
      Artikolu 2
      Din id-Deċiżjoni tidħol fis-seħħ fit-12 ta' Ġunju 2015, bil-kundizzjoni li jkunu saru n-notifiki kollha skont l-Artikolu 103(1) tal-Ftehim ŻEE (*1).
      Artikolu 3
      Din id-Deċiżjoni tiġi ppubblikata fit-Taqsima ŻEE u fis-Suppliment ŻEE ta' Il-Ġurnal Uffiċjali tal-Unjoni Ewropea.
      
         Magħmul fi Brussell, il-11 ta' Ġunju 2015.
         
            
               Għall-Kumitat Konġunt taż-ŻEE
            
            
               Il-President
            
            Gianluca GRIPPA
         
      
      
         (1)  ĠU L 153, 25.6.1993, p. 15.
      
      
         (2)  ĠU L 92, 3.4.2007, p. 9.
      
      
         (3)  ĠU L 228, 16.8.1973, p. 23.
      
      
         (4)  ĠU L 197, 3.8.2000, p. 19.
      
      
         (5)  ĠU L 237, 10.9.1994, p. 13.
      
      
         (6)  ĠU L 354, 31.12.2008, p. 16.
      
      
         (7)  ĠU L 61, 18.3.1995, p. 1.
      
         (8)  ĠU L 191, 13.7.2001, p. 42.
      
         (9)  ĠU L 51, 22.2.2002, p. 27.
      
         (10)  ĠU L 302, 19.11.2005, p. 28.
      
         (11)  ĠU L 189, 12.7.2006, p. 7.
      
         (12)  ĠU L 92, 3.4.2007, p. 9.
      
         (*1)  Ma huma indikati l-ebda rekwiżiti kostituzzjonali.